Document ID: /roh_data/filtered/swiss_laws_in_ROHinterleaved.jsonl.gz/25699

This text was translated from DE into Rumantsch Grischun.

Wer in einem Fach über die erforderlichen Kenntnisse und Fähigkeiten verfügt, kann durch die Schule vom entsprechenden Unterricht dispensiert werden. Im Semesterzeugnis wird der Vermerk «dispensiert» angebracht. Wer in einem Fach die erforderlichen Kenntnisse und Fähigkeiten nachweist, kann durch die kantonale Behörde von den entsprechenden Abschlussprüfungen dispensiert werden. Im Berufsmaturitätszeugnis wird der Vermerk «erfüllt» angebracht.

Tgi che dispona en in rom da las enconuschientschas e da las abilitads necessarias, po vegnir dispensà tras la scola da l’instrucziun correspundenta. En l’attestat da semester vegn inscritta la remartga «dispensà». Tgi che cumprova d’avair las enconuschientschas e las abilitads necessarias en in rom, po vegnir dispensà tras l’autoritad chantunala dals examens finals correspundents. En l’attestat da la maturitad professiunala vegn inscritta la remartga «ademplì».